Ralsko (prírodná rezervácia)

Prírodná rezervácia Ralsko sa rozkladá vo vrcholových partiách rovnomenného kopca v okrese Česká Lípa. Bola vyhlásená ako Štátna prírodná rezervácia Ralsko v roku 1967, územie bolo chránené ďaleko skôr.

História ochrany územia 
Pôvodne bola rezervácia vyhlásená v roku 1933 v inom rozsahu. Na ploche 18,15 ha bola stanovená ministerským výnosom 26. septembra 1967. Bola zaevidovaná pod č. 360 na katastri obcí Noviny pod Ralskem a Hvězdova. O 20 rokov neskôr, 21. decembra 1987 bola potvrdená výnosom Ministerstva kultúry ČSR č.17.094/87. Jej stav negatívne ovplyvnili sovietski vojaci po roku 1968 nepovolenou ťažbou kameniva a mnohými nápismi v azbuke.

Prírodnú rezerváciu na rozlohe 22,32 ha, vo výške  spravuje (rok 2003) Ministerstvo životného prostredia prostredníctvom AOPK ČR - Agentúry prírody a krajiny ČR.

Blízko rezervácie je od roku 2001 tiež chránená prírodná pamiatka Vranovské skály, na vrchole kopca je zrúcanina hradu Ralsko.

Objekty ochrany 
Chráni sutinové porasty, bučiny, (buk, javor horský, rôzne druhy jaseňov a i.) a vzácne teplomilné druhy rastlín na vrchole a skalnatých svahoch. Rastie tu vzácna ostrica labkatá, vudsia skalná ai. Zo živočíchov tu prebýva napríklad fuzáč alpský, bystrušky, výr skalný, salamandra škvrnitá, holub plúžik a muflón. Les je súvislý, má charakter ochranného lesa, neplatia tu bežné zásady lesného hospodárstva.

Referencie

Pozri aj 
 Zoznam chránených území v okrese Česká Lípa
 Zákupská pahorkatina
 Ralsko (vojenský priestor)

Iné projekty

Externé odkazy 
 Výnos Ministerstva školstva a národnej osvety o ochrane prírodných pamiatok
 Na stránke Geologické lokality

Zdroj 

Chránené územia v okrese Česká Lípa
Ralsko
Skalné mestá v Česku
Zákupská pahorkatina